cyanic-selkie/wikianc huggingface dataset:
Η ταβέρνα
Υπόθεση
Η κατάσταση επιδεινώθηκε περαιτέρω με την επιστροφή του Λαντιέ, τον οποίο ο Κουπώ δέχθηκε να φιλοξενήσει, χάνοντας από αυτό το σημείο το ενδιαφέρον του τόσο για τη Ζερβαίζ όσο και για την ίδια τη ζωή και αρρωσταίνοντας σοβαρά. Το επακόλουθο χάος και η οικονομική πίεση ήταν πολύ μεγάλη για την Ζερβαίζ, η οποία έχασε την επιχείρησή της ενώ τα χρέη της συσσωρεύονταν ανεξέλεγκτα, γεγονός που την οδήγησε στην απελπισία. Τελικά, αναζήτησε και η ίδια παρηγοριά στο ποτό και, όπως ο Κουπώ, κατέληξε αλκοολική. Όλα αυτά ώθησαν τη Νανά - η οποία ήδη υπέφερε από τη χαοτική ζωή στο σπίτι και αντιμετώπιζε προβλήματα καθημερινά - να φύγει από το σπίτι των γονιών της και να γίνει μια περιστασιακή πόρνη.
Η Ζερβαίζ είδε τον Κουπώ να πεθαίνει στο νοσοκομείο - οι κρίσεις τρομώδους παραληρήματος του Κουπώ είναι ένα από τα πιο συγκλονιστικά σημεία του μυθιστορήματος. Η ίδια βρέθηκε σχεδόν στο δρόμο, καταφεύγοντας στην επαιτεία. Πέθανε μέσα στην πείνα και τη δυστυχία κάτω από τις σκάλες του κτηρίου και το πτώμα της βρήκαν οι παλιοί γείτονές της δύο μέρες μετά το θάνατό της.
Ο Ζολά αφηγείται την ιστορία της Ζερβαίζ με φόντο μια σειρά από πολλούς άλλους καλοσχεδιασμένους χαρακτήρες με τις δικές τους ιδιοσυγκρασίες, παρουσιάζει όλον τον μικρόκοσμο μιας παρισινής εργατικής συνοικίας. Αξιοσημείωτη παρουσία μεταξύ αυτών είναι ο Γκουζέ, ο νεαρός σιδεράς, ο μόνος ακέραιος χαρακτήρας του μυθιστορήματος.
Σχόλια
Μέχρι τότε, αυτή η κοινωνική τάξη είχε παρουσιασθεί ελάχιστα στη βιβλιογραφία ή μόνο με εξιδανικευμένο τρόπο. Ο Ζολά θέλησε να περιγράψει τα πράγματα όπως ακριβώς είχαν. Έτσι, βεβαίωσε ότι «θα είχε το θάρρος να μιλήσει ειλικρινά και να παρουσιάσει, μέσω της έκθεσης των γεγονότων, τη ζωή, την ατμόσφαιρα και την εκπαίδευση των κατώτερων τάξεων». Σύμφωνα με τον ίδιο, το σχέδιό του ήταν να δημιουργήσει μια κοινωνική τοιχογραφία, έναν «πίνακα ενός νοικοκυριού της εργατικής τάξης στην εποχή μας. Εσωτερικό και βαθύ δράμα της παρακμής της εργατικής τάξης στο Παρίσι με την αξιοθρήνητη επιρροή του κόσμου των ταβερνών και των καμπαρέ».
Στον πρόλογο του μυθιστορήματος, ο Ζολά δήλωσε ότι δεν πρέπει να συμπεράνουμε ότι όλοι οι άνθρωποι είναι κακοί και ότι οι χαρακτήρες του δεν ήταν στην πραγματικότητα κακοί, απλώς είχαν διαφθαρεί από το περιβάλλον της σκληρής δουλειάς και της δυστυχίας στο οποίο ζούσαν, ρίχνοντας όλο το φταίξιμο στην φτώχεια και στη δυστυχία τους.
Όπως το συνήθιζε, ο Ζολά δημιούργησε ένα προπαρασκευαστικό αρχείο στο οποίο κατέγραψε, μεταξύ άλλων, πολλές πληροφορίες για τη συνοικία Γκουτ-ντ'Ορ, στο 18ο διαμέρισμα του Παρισιού, όπου τοποθέτησε τη δράση.
Παραπομπές
Κατηγορία:Μυθιστορήματα του Εμίλ Ζολά
Ισαβέλλα των Έστε
Η Ισαβέλλα των Έστε ή Ιζαμπέλλα ντ'Έστε (ιταλ. Isabella d' Este, 19 Μαΐου 1474 - 13 Φεβρουαρίου 1539) του Οίκου των Έστε ήταν σύζυγος του Μαρκησίου της Μάντοβας και μία από τις ηγετικές γυναίκες της Ιταλικής Αναγέννησης, καθώς ήταν σημαίνουσα πολιτιστική και πολιτική μορφή. Ήταν προστάτης των Τεχνών και επίσης κορυφαία στη μόδα: το νεωτεριστικό στυλ ένδυσής της το αντέγραφαν γυναίκες σε όλη την Ιταλία και τη γαλλική Αυλή. Ο ποιητής Αριόστο την ονόμασε "ελεύθερη και μεγαλόψυχη Ισαβέλλα" και ο συγγραφέας Ματτέο Μπανντέλλο την περιέγραψε ως "υπερέχουσα μεταξύ των γυναικών". Ο διπλωμάτης Νικκολό ντα Κορρέτζο πήγε πιο πέρα, χαιρετίζοντάς την ως "την πρώτη κυρία του κόσμου".
Υπηρέτησε ως ηγεμόνας της Μάντοβας κατά την απουσία του ανδρός της Φραγκίσκου Β΄ Γκοντζάγκα, Μαρκησίου της Μάντοβας, και κατά την ανηλικιότητα του γιου της Φρειδερίκου Β΄. Το 1500 συνάντησε τον Λουδοβίκο ΙΒ΄ της Γαλλίας στο Μιλάνο σε διπλωματική αποστολή για να τον πείσει να μην στείλει στρατό εναντίον της Μάντοβας.
Ήταν μία παραγωγική συγγραφέας επιστολών και διατήρησε αλληλογραφία σε όλη τη ζωή της με την αδελφή του συζύγου της Ελισάβετ Γκοντζάγκα. Η Λουκρητία Βοργία ήταν σύζυγος του αδελφού της Αλφόνσου Α΄ των Έστε και έγινε ερωμένη τού ανδρός της Φραγκίσκου Β΄. Η Ισαβέλλα περιγράφεται ως ελκυστική, αν και λίγο παχουλή· είχε ζωηρά μάτια και "ζωντανή χάρη".
Βιογραφία
Η Ισαβέλλα μεγάλωσε σε μία καλλιεργημένη οικογένεια στην πόλη-κράτος της Φερράρας. Έλαβε επιμελημένη, κλασική παιδεία και ως κορίτσι συνάντησε πολλούς διάσημους ανθρωπιστές, λόγιους και καλλιτέχνες. Λόγω της τεράστιας αλληλογραφίας που διασώθηκε μεταξύ αυτής και των συγγενών και φίλων της, η ζωή της είναι ασυνήθιστα τεκμηριωμένη. Γεννήθηκε στη Φερράρα ως κόρη του Έρκολε Α΄ των Έστε, Δούκα της Φερράρα, και της Ελεονώρας των Ιβρέα-Τραστάμαρα, κόρης του Φερδινάνδου Α΄ της Νάπολης.
Το επόμενο έτος 1475 γεννήθηκε η αδελφή της Βεατρίκη, το 1476 ο Αλφόνσος Α΄ και το 1477 ο Φερδινάνδος, το 1479 ο Ιππόλυτος Α΄ και το 1480 ο Σιγισμούνδος των Έστε. Από όλα τα τέκνα, η Ισαβέλλα εθεωρείτο η πιο ευνοούμενη.
Το έτος που γεννήθηκε ο Φερδινάνδος, η Ισαβέλλα ταξίδεψε με τη μητέρα της στη Νάπολη. Συνόδευσε τη μητέρα της, όταν εκείνη επέστρεψε στη Φερράρα. Τα υπόλοιπα αδέλφια της είχαν μείνει με τον πάππο τους για οκτώ έτη. Σε αυτό το ταξίδι η Ισαβέλλα έμαθε τη διπλωματική και πολιτική τέχνη.
Παραπομπές
Κατηγορία:Οίκος των Έστε Κατηγορία:Πριγκίπισσες της Μόντενα
Δικίρνη
Η Δικίρνη (αραβικά : دكرنس) είναι πόλη της Αιγύπτου στο Κυβερνείο Ντακάχλια στο Δέλτα του Νείλου. Απέχει 20 χλμ από τη Ελ Μανσούρα τη πρωτεύουσα του κυβερνείου, έχει 67.732 κατοίκους κι είναι πρωτεύουσα της Μαρκάζ Δικίρνης. Η πόλη έχει ένα από τα παλαιότερα σχολεία δευτεροβάθμιας εκπαίδευσης στην Αίγυπτο, την "Σχολή Αλί Μουμπάρακ", που χτίστηκε το 1911.
Μέχρι το 1963 η περιοχή ανήκε σε λίγους γαιοκτήμονες, τότε ο Γκαμάλ Αμπντέλ Νάσερ μέσο προγράμματος αγροτικής μεταρρύθμισης μοίρασε τη γη σε φτωχούς αγρότες που αποπλήρωσαν τη γη που πήραν σε σαράντα χρόνια. Το 1991 όμως δικαστήριο πήρε πίσω τη γη τους και την έδωσε ξανά στους γαιοκτήμονες.
Ιωάννης Ταρχανιώτης (16ος αι.)
Ο Ιωάννης Ταρχανιώτης ήταν Έλληνας λόγιος του 16ου αιώνα.
Βιογραφικά στοιχεία
Γεννήθηκε στα τέλη του 15ου αιώνα στη Γαέτα από επίσημους γονείς, συγγενείς των Παλαιολόγων. Μετά την άλωση της Κωνσταντινούπολης από τους Τούρκους οι γονείς του κατέφυγαν πρόσφυγες στη Νεάπολη.
Ζώντας στη φτώχεια και τη δυστυχία, ο Ιωάννης αναγκάστηκε να διδάσκει για να τα βγάζει πέρα. Πολλές φορές επιχείρησε να εμπλουτίσει τις γνώσεις του πηγαίνοντας στη Νάπολη, τη Σικελία, και σε άλλα μέρη της Ιταλίας, και παρέμεινε για μερικά χρόνια στη Βενετία. Από εκεί μετακόμισε στη Φλωρεντία, όπου το όνομά του δεν ήταν άγνωστο. Στη Φλωρεντία έμενε ο συγγενής του Μιχαήλ Μάρουλος Ταρχανιώτης. Εκεί τον δέχτηκε ευμενώς ένας γραμματέας του Κοσμά Μέδικου και μέσα σε λίγο χρονικό διάστημα έγινε αποδέκτης της ηγεμονικής μεγαλοδωρίας για το ξεκίνημα των ερευνών του. Αυτό διότι προ πολλού είχε συλλάβει την, τολμηρή για την εποχή του, ιδέα να συγκεντρώσει και να εκδώσει όλα τα διασπαρμένα μνημεία της ιστορίας όλων των λαών.
Πηγές
Κατηγορία:Έλληνες λόγιοι του 16ου αιώνα
1281 Ζαν
Η Ζαν (Jeanne) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,461. Ανακαλύφθηκε το 1933 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά της από το όνομα μιας θυγατέρας του.
Φυσικά χαρακτηριστικά
Η μέση διάμετρος της Ζαν εκτιμάται σε 21,65 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0864. Η Ζαν περιστρέφεται γύρω από τον εαυτό της μία φορά κάθε 15 περίπου ώρες.
Εξωτερικοί σύνδεσμοι
Ζαν
Στεφανία Λυμπερακάκη
Παιδικός Διαγωνισμός Τραγουδιού Eurovision 2016
δεξιά|μικρογραφία|Η Λυμπερακάκη ως μέλος των Kisses στον [[Παιδικός Διαγωνισμός Τραγουδιού Eurovision 2016|Παιδικό Διαγωνισμό Τραγουδιού Eurovision 2016]] Το 2016, εκπροσώπησε την Ολλανδία στον Παιδικό Διαγωνισμό Τραγουδιού Eurovision 2016, ως μέλος των Kisses. Το γκρουπ έλαβε την 8η θέση.
Καριέρα ως Stefania και υποκριτική
Το 2018, η Λυμπερακάκη ανέβασε το πρώτο της τραγούδι "Stupid Reasons". Το 2019, ανέβασε ακόμη τρία, το "Wonder", το "I'm Sorry (Whoops)" και το "Turn Around". Η Λυμπερακάκη έγινε γνωστή στην Ελλάδα τον Ιούνιο του 2019, μετά την εμφάνισή της στα MAD Video Music Awards 2019 με το τραγούδι "Con Calma" του Daddy Yankee, το οποίο ερμήνευσε μαζί με την Ιλένια Ουίλιαμς και την Κόνι Μεταξά.
Από το 2018 πρωταγωνιστεί στην ολλανδική σειρά Brugklas, στον ρόλο της Fenna. Επίσης πρωταγωνίστησε στις ολλανδικές ταινίες: Brugklas: De tijd van m'n leven (2019), De Club van Lelijke Kinderen (2019, στον ρόλο της τραγουδίστριας) και 100% Coco New York (2019, στον ρόλο της Lilly).
Διαγωνισμός Τραγουδιού Eurovision 2020-21
Στα τέλη του 2019, η Λυμπερακάκη αναφέρθηκε ως πιθανή υποψήφια να εκπροσωπήσει την Ελλάδα στον 65ο Διαγωνισμό Τραγουδιού Eurovision, που θα γινόταν στο Ρότερνταμ της Ολλανδίας. Στις 3 Φεβρουαρίου 2020 η ΕΡΤ επιβεβαίωσε ότι πράγματι η Λυμπερακάκη είχε επιλεγεί ως η Ελληνίδα εκπρόσωπος. Θα ερμήνευε το τραγούδι "SUPERG!RL" στον δεύτερο ημιτελικό της 14ης Μαΐου 2020. Στις 18 Μαρτίου η Ευρωπαϊκή Ραδιοτηλεοπτική Ένωση (EBU) ανακοίνωσε ότι ο διαγωνισμός για πρώτη φορά θα ακυρωθεί λόγω της επιδημίας COVID-19. Ωστόσο, την ίδια μέρα η ΕΡΤ ανακοίνωσε ότι θα ήθελε η Λυμπερακάκη να ξανά-εκπροσωπήσει την Ελλάδα στο Διαγωνισμό Τραγουδιού Eurovision 2021.
Την Τετάρτη 10 Μαρτίου κυκλοφόρησε το τραγούδι "Last Dance" με το οποίο η Stefania εκπροσώπησε την Ελλάδα στον Διαγωνισμό Τραγουδιού Eurovision 2021, κατακτώντας την 10η θέση.
2021-
Μετά τη 10η θέση στη Eurovision 2021 η Στεφανία κυκλοφόρησε στις 25 Ιουνίου το τραγούδι "Mucho Calor", ενώ έκανε τρεις εμφανίσεις στα Mad Video Music Awards 2021, ερμηνεύοντας το "Last Dance" σε συνεργασία με τον Archolekas, το "Σ'αγαπάω σου φώναξα" σε συνεργασία με τον Πέτρο Ιακωβίδη και το "Mucho Calor".
Προσωπική ζωή
Η οικογένεια της Λυμπερακάκη κατάγεται από το Θούριο Έβρου. Από το 2018, η Λυμπερακάκη είχε δεσμό με τον Ολλανδό τραγουδιστή Γιάννες Χόιβελμανς που επίσης έχει εκπροσωπήσει την χώρα του στον Παιδικό Διαγωνισμό Τραγουδιού της Eurovision ως μέλος του συγκροτήματος Fource. Χώρισαν τον Απρίλιο του 2021. Θείος της είναι ο παλαίμαχος ποδοσφαιριστής και ηθοποιός Γιάννης Στάνκογλου.
Supergirl
Το "Supergirl" (στιλιζαρισμένο ως SUPERG!RL) είναι ένα τραγούδι ηχογραφημένο από την Ελληνο-Ολλανδή τραγουδίστρια Stefania, που κυκλοφόρησε ψηφιακά την 1η Μαρτίου 2020. Το έγραψε ο Δημήτρης Κοντόπουλος, η στιχουργός Σάρον Βον και η ομάδα παραγωγής Arcade. Το τραγούδι προοριζόταν να εκπροσωπήσει την Ελλάδα στον Διαγωνισμό Τραγουδιού της Eurovision 2020 πριν από την ακύρωση της εκδήλωσης λόγω της πανδημίας της νόσου του κορωνοϊού 2019 (COVID-19) και της εξάπλωσής της σε όλο τον κόσμο. Η Στεφανία είχε επιλεγεί εσωτερικά ως εκπρόσωπος της χώρας από την Ελληνική Ραδιοφωνία Τηλεόραση (ΕΡΤ).
Το κομμάτι είναι ένα dance-pop τραγούδι που ενθαρρύνει τους εφήβους να πιστέψουν στον εαυτό τους και να κυνηγήσουν τα όνειρά τους. Για προβολή, η Στεφανία κυκλοφόρησε ένα μουσικό βίντεο του τραγουδιού και εμφανίστηκε σε talk show τόσο στην Ελλάδα όσο και στην Ολλανδία.
Ιστορικό και σύνθεση
Στις 3 Φεβρουαρίου 2020, σε εκπομπή ειδήσεων της Ελληνικής Ραδιοτηλεόρασης (ΕΡΤ), η Στεφανία ανακοινώθηκε ως η Ελληνίδα συμμετέχουσα στον Διαγωνισμό Τραγουδιού της Eurovision 2020 με το τραγούδι "Supergirl". Το "Supergirl" γράφτηκε από τον Δημήτρη Κοντόπουλο, τη στιχουργό Sharon Vaughn και την ομάδα παραγωγής Arcade, αποτελούμενη από τους Αναστάσιο Ράμμο, Ντιβέρνο, Γκάμπριελ Ράσελ και Παύλο Μανώλη. Το τραγούδι και το μουσικό βίντεο που το συνοδεύει κυκλοφόρησαν την 1η Μαρτίου 2020, κατά την πρεμιέρα της εκπομπής της ΕΡΤ Διαγωνισμός Τραγουδιού της Eurovision - Αντίστροφη Μέτρηση, με παρουσιαστή τον Μιχάλη Μαρίνο. Δεδομένου ότι η Στεφανία ήταν η νεότερη καλλιτέχνης που επιλέχθηκε ποτέ για να εκπροσωπήσει την Ελλάδα, στα 17 της, ο Κοντόπουλος δήλωσε ότι ήταν δύσκολο να βρει το κατάλληλο τραγούδι για εκείνη, καθώς αναζητούσε ένα που να ταιριάζει τόσο στην ηλικία όσο και στην προσωπικότητά της. Σε ένα δελτίο τύπου, η ΕΡΤ περιέγραψε το "Supergirl" ως ένα "ανερχόμενο ποπ τραγούδι με έθνικ στοιχεία", ενώ η Στεφανία πρόσθεσε ότι είναι "ένα χορευτικό ποπ τραγούδι σε αληθινό στυλ Ariana Grande". Η ΕΡΤ περιέγραψε επίσης ότι το τραγούδι ενθαρρύνει τους εφήβους να πιστέψουν στον εαυτό τους και να κυνηγήσουν τα όνειρά τους, εμπνευσμένο από τους καθημερινούς αγώνες της Στεφανίας να συνδυάσει τα καθήκοντά της ως φοιτήτρια ενώ επιδιώκει το όνειρό της να τραγουδήσει.
Μουσικό βίντεο και promotion
Το βίντεο απεικονίζει τη Στεφανία ως ένα υπερφυσικό ον με την ικανότητα να πετάει και να χρησιμοποιεί τηλεκίνηση. Απρόθυμη να επιδείξει τις δυνάμεις της, φαίνεται να βοηθά έναν συμμαθητή της να αποφύγει να γλιστρήσει πάνω σε μια μπανάνα και σώζει μια γάτα από ένα δέντρο. Σε όλο το βίντεο ένας συμμαθητής ενδιαφέρεται για εκείνη και τελικά συνειδητοποιεί ότι "η μεγαλύτερη δύναμη μπορεί να είναι η αγάπη".
Η Στεφανία έχει εμφανιστεί έκτοτε τόσο στον έντυπο όσο και στον ραδιοτηλεοπτικό τύπο στην Ελλάδα και την πατρίδα της, την Ολλανδία. Εμφανίστηκε στο δημοφιλές ολλανδικό talk show Jinek μιλώντας για τον ενθουσιασμό της που συμμετείχε στον διαγωνισμό και στη συνέχεια εμφανίστηκε σε ένα εξώφυλλο για το περιοδικό Gala. Το ολλανδικό τηλεοπτικό δίκτυο VPRO την ηχογράφησε επίσης για ένα ντοκιμαντέρ. Στην Ελλάδα, η προώθηση της Στεφανίας ξεκίνησε ένα χρόνο πριν με την ερμηνεία της στο τραγούδι "Con Calma" στα MAD Video Music Awards τον Ιούνιο του 2019. Πριν από τη Eurovision, η ΕΡΤ προσπάθησε να δει αν η Στεφανία και το ελληνικό κοινό είχαν σχέση. Μετά την επιλογή και την εμφάνισή της στην ελληνική τηλεόραση, διαπίστωσε ότι οι Έλληνες παπαράτσι θα την ακολουθούσαν και οι θαυμαστές άρχισαν να την αναγνωρίζουν, κάτι που η Στεφανία αποκάλεσε "μια πολύ αστεία εμπειρία". Μια unplugged έκδοση του τραγουδιού παρουσιάστηκε στα τέλη Μαρτίου ως μέρος της πρωτοβουλίας του Κοντόπουλου "Qsessions" κατά τη διάρκεια του lockdown που σχετίζεται με τον COVID-19. Χρησιμοποίησε ως την πρώτη της ζωντανή εκτέλεση του τραγουδιού.
Εξωτερικοί σύνδεσμοι
Κατηγορία:Ελληνίδες τραγουδίστριες Κατηγορία:Ολλανδές ηθοποιοί Κατηγορία:Έλληνες YouTubers Κατηγορία:Ελληνίδες ηθοποιοί φωνής Κατηγορία:Ολλανδοί τραγουδιστές Κατηγορία:Ολλανδές ηθοποιοί φωνής Κατηγορία:Διαγωνισμός Τραγουδιού Eurovision 2020 Κατηγορία:Διαγωνισμός Τραγουδιού Eurovision 2021 Κατηγορία:Συμμετέχοντες στο διαγωνισμό τραγουδιού Eurovision με την Ελλάδα Κατηγορία:Συμμετέχοντες στη Eurovision
Κύρρος
Η Κύρρος ήταν αρχαία ελληνιστική πόλη στην επαρχία Κυρρηστική της βορείου Συρίας, η οποία άκμασε και στη βυζαντινή περίοδο.
Κατά τον 1ο αιώνα μ.Χ. η Κύρρος κατέστη εμπορικό και στρατιωτικό κέντρο στην οδό που ένωνε την Αντιόχεια με τον Ευφράτη ποταμό. Την εποχή εκείνη έκοψε και δικό της νόμισμα. Μέσα στον 3ο αιώνα, η Σασσανιδική αυτοκρατορία απέσπασε πολλές φορές την πόλη από τους Ρωμαίους.
Κατά τη διάρκεια της βυζαντινής κυριαρχίας, κτίστηκε στην Κύρρο ο ναός των αγίων Κοσμά και Δαμιανού (μαρτύρησαν στις Αιγές το 283), στον οποίο στεγάστηκαν τα λείψανά τους, γι' αυτό και η πόλη μετονομάστηκε σε Αγιούπολη. Στην επαρχία της Κυρρηστικής φιλοξενήθηκαν πολλοί άγιοι -κυρίως ερημίτες- μεταξύ των οποίων οι άγιοι: Ακεψιμάς, Ζευμάτιος, Ζεβίνας, Πολυχρόνιος, Μάρων, Ευσέβιος, Θαλάσσιος, Μάρις, Ιάκωβος ο Θαυματουργός και άλλοι. Τον βίο τους επιμελήθηκε ο επίσκοπος Θεοδώρητος. Υπό τον Ιουστινιανό η Κύρρος στολίστηκε και εμπλουτίστηκε, η δε μητρόπολή της κατέστη ανεξάρτητη και εξαρτιόταν από το Πατριαρχείο Αντιοχείας.
Οι Άραβες υπέταξαν την πόλη το 637 μ.Χ. και οι Σταυροφόροι στα τέλη του 11ου αιώνα. Στα μεσοδιαστήματα ανακαταλήφθηκε από τους Βυζαντινούς. Ο Ζενγκί (Nur ad-Din Zangi) την ανακατέλαβε το 1150. Μουσουλμάνοι ταξιδιώτες αναφέρουν την Κύρρο ως μεγάλη πόλη με πολλά διάσπαρτα ερείπια. Ο πατριάρχης Μιχαήλ ο Σύρος (1166 -1199) ανέφερε δεκατρείς Ιακωβίτες επισκόπους της πόλεως από τον 9ο ως τον 12ο αιώνα. Ακόμη και σήμερα υπάρχει στην πόλη ρωμαιοκαθολική επισκοπή.
Πρόκειται για τη σημερινή Μουχαφαζάτ (Mouhafazat) η οποία βρίσκεται 70 χιλιόμετρα ΒΔ από το Χαλέπι, κοντά στα τουρκικά σύνορα.
Εξωτερικοί σύνδεσμοι
Κατηγορία:Αρχαίες πόλεις της Συρίας
Μαντουμπάλα
Η Μαντουμπάλα (मधुबाला, 14 Φεβρουαρίου 1933 – 23 Φεβρουαρίου 1969), ήταν Ινδή ηθοποιός. Στη δεκαετία του 1950 και στις αρχές του 1960 πρωταγωνίστησε σε πολλές επιτυχημένες ταινίες που θεωρούνται πλέον κλασικές. Μαζί με τις σύγχρονες της Ναργκίς και Μίνα Κουμάρι θεωρούνται η ιερή τριάδα του Ινδικού σινεμά, τρεις γυναίκες ηθοποιοί με ασύγκριτο ταλέντο και φήμη.
Τα πρώτα χρόνια
Η Μουμτάζ Μπεγκούμ Τζεχάν Ντελάβι, όπως ήταν το πραγματικό της όνομα, γεννήθηκε στο Δελχί από μια φτωχή και συντηρητική οικογένεια μουσουλμάνων της φυλής των Παθάν. Ήταν το πέμπτο από τα έντεκα συνολικά παιδιά της οικογένειας. Όταν ο πατέρας της έμεινε άνεργος η φτωχή οικογένεια υπέφερε και έξι από τα αδέρφια της πέθαναν. Σε αναζήτηση μιας καλύτερης τύχης μετακομίζουν στη Βομβάη. Ο πατέρας της ψάχνοντας για δουλειά περνούσε συχνά από τα κινηματογραφικά πλατό και έτσι η μικρή Μουμτάζ μπαίνει στο χώρο του κινηματογράφου σε ηλικία 9 ετών.
Η πρώτη της ταινία ήταν η εμπορική επιτυχία Basant (1942) στην οποία υποδυόταν την κόρη της δημοφιλούς τότε πρωταγωνίστριας Μουμτάζ Σάντι. Εμφανίστηκε ως παιδί θαύμα σε μερικές ακόμα ταινίες και σύντομα κέρδισε τη φήμη μιας ταλαντούχας και αξιόπιστης ερμηνεύτριας. Μια άλλη φημισμένη πρωταγωνίστρια, η Ντέβικα Ράνι, εντυπωσιασμένη από το ταλέντο της, την συμβούλεψε να αλλάξει το όνομα της σε Μαντουμπάλα. Μέχρι την ενηλικίωση της, η ασυνήθιστη ομορφιά και η λυγερή, ψηλή κορμοστασιά της φανέρωναν ότι είχε τη στόφα πρωταγωνίστριας. Η μεγάλη ευκαιρία της δόθηκε όταν ο σκηνοθέτης Κιντάρ Σαρμά την επέλεξε για συμπρωταγωνίστρια του Ρατζ Καπούρ στην ταινία Neel Kamal (1947). Είναι η ταινία στην οποία εμφανίστηκε για πρώτη φορά με το όνομα Μαντουμπάλα, ήταν μόλις 14 χρονών, αλλά ήδη πρωταγωνίστρια.
Τα επόμενα δύο χρόνια η μικρή Μαντουμπάλα εξελίχθηκε σε μια απίστευτη καλλονή (ο τύπος της εποχής και οι θαυμαστές της την αποκαλούσαν Αφροδίτη της μεγάλης οθόνης). Το 1949 πρωταγωνιστεί στην εμπορικά επιτυχημένη ταινία Mahal που την μετατρέπει σε πραγματική σταρ.
Όρη Σαϊλούγκεμ
Τα όρη Σαϊλούγκεμ ή Σαϊλιούγκεμ είναι οροσειρά στο νοτιοανατολικό άκρο των Αλτάι και διαμορφώνουν φυσικό σύνορο ανάμεσα στη Ρωσία και τη Μογγολία.
Μαντουμπάλα
Ασθένεια
Το 1950, μετά από συνεχείς αιμοπτύσεις στα πλατό, αποκαλύπτεται η καρδιακή της πάθηση, μια εκ γενετής καρδιακή ανωμαλία που κοινώς αποκαλείται «τρύπα στην καρδιά» (ανοικτό ωοειδές τρήμα). Την εποχή εκείνη οι χειρουργικές επεμβάσεις στην καρδιά ήταν σχεδόν άγνωστες και έτσι η πάθηση της κρατήθηκε μυστική για πολλά χρόνια παρά κάποιες αόριστες φήμες που κυκλοφορούσαν κατά καιρούς.
Όρη Σαϊλούγκεμ
Γεωγραφία
Η οροσειρά εκτείνεται 130 χλμ βορειοανατολικά από 49° N και 86° E προς το δυτικό άκρο των ορέων Σαγιάν σε συντεταγμένες 51° 60' N και 89° E. Το μέσο υψόμετρο είναι 1.500 έως 1.750 και η γραμμή χιονιού κυμαίνεται από 2.000 μ στη βόρεια πλευρά και 2.400 μ. στη νότια. Διασταυρώνεται με την οροσειρά Τσιχατσέβα στα σύνορα της δημοκρατίας των Αλτάι και της δημοκρατίας της Τιβά.
Μαντουμπάλα
Ασθένεια
Η οικογένεια της υπήρξε υπερπροστατευτική, εξαιτίας της κατάστασης της, ετοιμάζοντας όλα τα γεύματα της στο σπίτι και δίνοντας της να πιει νερό μόνο από μια συγκεκριμένη πηγή (για να ελαχιστοποιήσουν τον κίνδυνο κάποιας μόλυνσης). Αν και τελικά η ασθένεια της στέρησε πολλά χρόνια ζωής και καριέρας, η Μαντουμπάλα σε όλη τη διάρκεια της δεκαετίας του '50 κατόρθωσε να επιτύχει μια αξιοζήλευτη επαγγελματική σταδιοδρομία.
Όρη Σαϊλούγκεμ
Κλίμα
Τούτο το περιβάλλον αλπικής και ορεινής στέπας συντίθεται από υψηλά υψίπεδα, πλατειές κοιλάδες και πτυχώσεις λόφων με υψόμετρο που ποικίλει. Το κλίμα σε αυτή την περιοχή είναι έντονα ηπειρωτικό με βαρείς χειμώνες, σύντομη άνοιξη και περίπου 300-400 mm ετήσιας κατακρήμνισης.
Μαντουμπάλα
Προσωπική ζωή
Η Μαντουμπάλα διατηρούσε χρόνια σχέση με τον ηθοποιό και συχνό συμπρωταγωνιστή της Ντιλίπ Κουμάρ. Η σχέση κράτησε 5 χρόνια και παρά το γεγονός ότι η Μαντουμπάλα ήταν ιδιαίτερα φειδωλή στις δημόσιες εμφανίσεις της και στα προσωπικά της ζητήματα, το ζευγάρι είχε εμφανιστεί μαζί στη πρεμιέρα της ταινίας Insaniyat (1955). Η σχέση έληξε άδοξα μετά από μια πολύκροτη δικαστική διαμάχη σχετικά με τα γυρίσματα μιας ταινίας.
Όρη Σαϊλούγκεμ
Πολιτισμός
Αν και τα όρη Σαϊλούγκεμ ήταν πιθανώς καλυμμένα με πάγο στο μεγαλύτερο τμήμα της Κατώτερης και της Μέσης Πλειστόκαινου υπάρχουν αρκετά πετρόγλυφα και πυριτόλιθοι-εργαλεία που χρονολογούνται στην ύστερη Πλειστόκαινο
Στην περιοχή αναπτύχθηκε ο αρχαιολογικός πολιτισμός Πάζιρικ της εποχής του σιδήρου και οι Κούργκαν ταφές του είναι μέχρι σήμερα διασκορπισμένες στα βουνά της οροσειράς Σαϊλούγκεμ, και στην ευρύτερη περιοχή των Αλτάι, απομεινάρια ενός άλλοτε πολεμικού λαού.
Πανίδα
Μαζί με τη λίμνη Ζαϊζάν τα όρη Σαϊλούγκεμ αποτελούν φυσικό ενδιαίτημα για ζευγάρωμα μιας μικρής λευκόλαιμης καρδερίνας, του ευπαθούς, όπως έχει χαρακτηριστεί είδους, Saxicola insignis, και του γυπαετού Lammergeier, gypaetus barbatus. Η οροσειρά Σαϊλούγκεμ αναφέρεται επίσης ήδη από τις αρχές του 20ού αιώνα ως τόπος κυνηγίου ενός είδους προβάτου γνωστό ως αργκάλι ovus ammon ammon. Η οροσειρά Σαϊλούγκεμ, θεωρείται επίσης φυσικό ενδιαίτημα της λεοπάρδαλης του χιονιού uncia uncia.
Σημειώσεις παραπομπές
*
Γιάννης Καλατζής
Βιογραφικό
Γεννήθηκε στη Θεσσαλονίκη το 1938. Η καριέρα του ως τραγουδιστής ξεκίνησε στις αρχές της δεκαετίας του 1960 ως μέλος του μουσικού σχήματος Τρίο Μορένο, που ξεκίνησε από τη Θεσσαλονίκη για να γίνει γνωστό στην Ελλάδα, ενώ έκανε και ένα δισκογραφικό πέρασμα από τις ΗΠΑ. Μετά τη διάλυση του συγκροτήματος, κάπου στο 1966, ο Καλατζής ξεκίνησε την σόλο καριέρα του και εγκαταστάθηκε στην Αθήνα. Εκεί ξεκίνησε συνεργασία με τον διάσημο συνθέτη Γιώργο Μητσάκη. Η δημοτικότητά του άρχισε να αυξάνεται και είχε μια παραγωγική συνεργασία με μερικούς από τους πιο διάσημους Έλληνες συνθέτες της περιόδου, όπως οι Μάνος Λοΐζος, Σταύρος Κουγιουμτζής, Γιώργος Κατσαρός, Μίμης Πλέσσας και Γιάννης Σπανός καθώς και τραγουδιστές, όπως ο Τόλης Βοσκόπουλος. Ο Καλατζής κατέγραψε επίσης συμμετοχές σε άλμπουμ με τραγουδιστές όπως ο Γιώργος Νταλάρας, η Χάρις Αλεξίου, ο Γιάννης Πάριος, η Μαρίζα Κωχ, η Λίτσα Διαμάντη και ο Κώστας Σμοκοβίτης, ενώ εμφανίστηκε και σε δέκα κινηματογραφικές ταινίες ερμηνεύοντας τραγούδια του.
Στο δεύτερο μισό της δεκαετίας του 1970 ο Καλατζής συνεργάστηκε με τον συνθέτη Νίκο Καρβέλα. Το 1981 κυκλοφόρησε ένα άλμπουμ με τραγούδια του Τόλη Βοσκόπουλου. Το τελευταίο του άλμπουμ προτού αποσυρθεί από το ενεργό τραγούδι κυκλοφόρησε το 1984, ωστόσο το 1985 πήρε μέρος σε μια μεγάλη συναυλία αφιερωμένη στον συνθέτη Μάνο Λοΐζο που πραγματοποιήθηκε στο Ολυμπιακό Στάδιο της Αθήνας. Το 2000 κυκλοφόρησε ένα διπλό CD, όπου το πρώτο περιείχε μερικές από τις μεγαλύτερες επιτυχίες του σε νέες εκδόσεις και το δεύτερο αγαπημένα ελληνικά τραγούδια άλλων ερμηνευτών σε δική του απόδοση. Ο Καλατζής θεωρείται ένας από τους καλύτερους τραγουδιστές της εποχής του και αρκετά τραγούδια του έχουν ερμηνευθεί από νεότερους τραγουδιστές.
Το 2013 ο Γιάννης Καλατζής τιμήθηκε στην ελληνική εκδοχή του τηλεοπτικού προγράμματος Your Face Sounds Familiar που μεταδόθηκε από τον ΑΝΤ1 με τον ηθοποιό Κωνσταντίνο Καζάκο να τον υποδύεται και να εκτελεί ένα από τα πιο διάσημα τραγούδια του, το «Δελφίνι δελφινάκι».
Ο Γιάννης Καλατζής πέθανε στις 13 Ιουλίου 2017 σε ηλικία 79 ετών (σύμφωνα με το κηδειόσημό του).
Παραπομπές
Κατηγορία:Έλληνες άνδρες τραγουδιστές Κατηγορία:Έλληνες τραγουδοποιοί
Μαντουμπάλα
Προσωπική ζωή
Γνώρισε τον μετέπειτα σύζυγό της Κισόρ Κουμάρ το 1958, όταν αυτός ήταν ήδη παντρεμένος. Μετά το διαζύγιο του και λόγω του ότι εκείνος ήταν ινδουιστής ενώ εκείνη μουσουλμάνα παντρεύτηκαν με πολιτικό γάμο το 1960. Η οικογένεια του άντρα της ποτέ δεν την αποδέχτηκε πραγματικά και το ζευγάρι αν και παρέμεινε παντρεμένο μέχρι τέλους ποτέ δεν γνώρισε την ευτυχία.
Τα τελευταία χρόνια
Το 1960 η κατάσταση της υγείας της επιδεινώνεται και αναζητά θεραπεία στο Λονδίνο. Οι καρδιακές επεμβάσεις βρίσκονταν τότε σε νηπιακό στάδιο και οι γιατροί που την εξέτασαν αρνήθηκαν να κάνουν την εγχείριση. Την έπεισαν ότι οι πιθανότητες επιτυχίας ήταν μηδαμινές και ότι τις απέμενε το πολύ ένας χρόνος ζωής. Η Μαντουμπάλα γύρισε στην Ινδία και αψηφώντας όλες τις προβλέψεις έζησε για 9 ακόμα χρόνια. Στη διάρκεια μιας μικρής αναλαμπής στην υγεία της προσπάθησε να επανέλθει στα κινηματογραφικά δρώμενα με την ταινία Chalack η οποία τελικά παρέμεινε ημιτελής καθώς σύντομα η υγεία της χειροτέρεψε και πάλι.
819 Μπαρναρντιάνα
Η Μπαρναρντιάνα (Barnardiana) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,845. Ανακαλύφθηκε το 1916 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το επώνυμο του Αμερικανού αστρονόμου Έντουαρντ Έμερσον Μπάρναρντ.
Μαντουμπάλα
Τα τελευταία χρόνια
Η μεγάλη ηθοποιός υπέκυψε στην ασθένεια της το Φλεβάρη του 1969 λίγες μέρες μετά τα 36α της γενέθλια έχοντας προλάβει να συμμετάσχει στη σύντομη ζωή της σε πάνω από 70 ταινίες.
819 Μπαρναρντιάνα
Φυσικά χαρακτηριστικά
Ο φασματικός τύπος της Μπαρναρντιάνας είναι S (λιθώδης). Τα υπόλοιπα φυσικά χαρακτηριστικά της είναι άγνωστα.
Μαντουμπάλα
Ενδιαφέρον από το Χόλιγουντ
Στις αρχές του '50 η Μαντουμπάλα, όντας η πιο επιτυχημένη ηθοποιός της Ινδίας, τράβηξε το ενδιαφέρον του Χόλιγουντ. Φωτογραφίες και συνεντεύξεις τις εμφανίζονταν σε πολλά αμερικανικά περιοδικά. Ο Φρανκ Κάπρα σε ένα ταξίδι του εκείνη την εποχή στην Βομβάη συναντήθηκε με όλη την ελίτ του Ινδικού κινηματογράφου, αλλά όχι με εκείνη την όποια κυρίως είχε έρθει για να δει. Πρότεινε να γίνει μια συνάντηση προκειμένου να συζητηθεί η μετάβαση της Μαντουμπάλα στο Χόλιγουντ, αλλά ο πατέρας της υπήρξε κατηγορηματικά αρνητικός, βάζοντας μια για πάντα τέλος σε μια ενδεχόμενη κινηματογραφική καριέρα στη Δύση.
819 Μπαρναρντιάνα
Εξωτερικοί σύνδεσμοι
Μπαρναρντιανα
Μαντουμπάλα
Καταξιωμένη πρωταγωνίστρια
Αν και η ανάγκη δεν της επέτρεπε να είναι επιλεκτική, προσπαθούσε ενίοτε να συμμετέχει και σε πιο ακαδημαϊκά φιλμ με δυνατούς ερμηνευτικά ρόλους. Χαρακτηριστικό παράδειγμα υπήρξε η ταινία Biraj Bahu (1954). Η Μαντουμπάλα έχοντας διαβάσει το βιβλίο στο οποίο βασίστηκε η ταινία προσπάθησε εναγωνίως να εξασφαλίσει τη συμμετοχή της. Ο σκηνοθέτης εντούτοις φοβούμενος ότι η αμοιβή της καλοπληρωμένης ηθοποιού θα ήταν υπέρογκη για τον προϋπολογισμό της ταινίας την απέρριψε δίνοντας το ρόλο στην ανερχόμενη τότε Κάμινι Κοσάλ. Όταν η Μαντουμπάλα το έμαθε δήλωσε πικραμένη ότι θα έπαιζε στην ταινία με αμοιβή ακόμα και μια ρούπια. Τόσο μεγάλη ήταν η επιθυμία της να την υπολογίζουν ως μια σοβαρή ηθοποιό.
Ως πρωταγωνίστρια η Μαντουμπάλα αναρριχήθηκε γρήγορα στην κορυφή του Ινδικού σταρ σύστεμ. Εμφανίστηκε δίπλα στους πιο φημισμένους άνδρες ηθοποιούς της εποχής (Ασόκ Κουμάρ, Ρατζ Καπούρ, Σουνίλ Ντουτ, Ντιλίπ Κουμάρ κ.α) αλλά και εξίσου δημοφιλείς πρωταγωνίστριες της εποχής (Σουράγια, Γκίτα Μπάλι, Νίμι κ.α). Εργάστηκε υπό τις οδηγίες των πιο καταξιωμένων σκηνοθετών και επιχείρησε να μπει και στο χώρο της παραγωγής ταινιών με το φιλμ Naata (1955). Το πολύπλευρο ταλέντο της φάνηκε με τη συμμετοχή της σε κάθε είδους ταινία, ερμηνεύοντας με την ίδια άνεση ρόλους ρομαντικούς, κωμικούς η δραματικούς και παίζοντας από τη δεσποσύνη εν κινδύνω μέχρι τη γυναίκα του καμπαρέ.
Ξαφνικά στα μέσα του '50 οι ταινίες της άρχισαν να αποτυγχάνουν στα ταμεία με αποτέλεσμα τα έντυπα της εποχής να την αποκαλέσουν "δηλητήριο για τις εισπράξεις" (Box Office Poison). Το 1958 κατάφερε να ανατρέψει την κατάσταση με τη συμμετοχή της σε μια σειρά ταινιών με μεγάλη εμπορική απήχηση όπως τα φιλμ Howrah Bridge, Kala Pani, Phagun και Chalti Ka Naam Gaadi. Στο Howrah Bridge προκάλεσε δε μεγάλη εντύπωση με την τολμηρή, για την εποχή, εμφάνιση της (μπλούζες με βαθύ ντεκολτέ, κολλητά παντελόνια κάπρι και κινέζικα φορέματα) στο ρόλο μια Αγγλο-Ινδής τραγουδίστριας στον υπόκοσμο της Τσαϊνατάουν της Καλκούτας. Ο αισθησιακός χορός της με τους πυρσούς υπό τους ήχους του τραγουδιού Aye Meherebaan έμεινε ιστορικός ενώ το τραγούδι ακούγεται μέχρι και σήμερα. Το 1960 εξαργύρωσε αυτές τις επιτυχίες με τη συμμετοχή της στην επική υπερπαραγωγή Mughal-E-Azam. Η συγκεκριμένη ταινία θεωρείται το κορυφαίο της δημιούργημα αλλά και η κορυφαία ταινία της δεκαετίας του '60 για ολόκληρο το Ινδικό σινεμά.
Το Mughal-e-Azam και οι μετέπειτα εμφανίσεις
Στο επικό ιστορικό δράμα Mughal-e-Azam η Μαντουμπάλα υποδύθηκε με ανυπέρβλητο τρόπο και πάθος την κατατρεγμένη παλλακίδα Αναρκάλι. Ο σκηνοθέτης της ταινίας αγνοώντας την ασθένεια της, την υπέβαλε σε ένα επίπονο και χρονοβόρο πρόγραμμα γυρισμάτων που κράτησαν συνολικά 9 χρόνια. Στη μέση αυτού του διαστήματος προέκυψε και ο χωρισμός της με τον συμπρωταγωνιστή της Ντιλίπ Κουμάρ προσθέτοντας στις σωματικές δοκιμασίες και ένα βαρύ ψυχολογικό φόρτο. Πολλοί εικάζουν ότι οι δοκιμασίες αυτές οδήγησαν στην ραγδαία επιδείνωση της υγείας της που και τελικά την οδήγησε στο θάνατο.
Η πρεμιέρα της ταινίας έγινε στις 5 Αυγούστου του 1960 και σύντομα έγινε η μεγαλύτερη επιτυχία από καταβολής Ινδικού σινεμά. Το ρεκόρ εισιτηρίων της καταρρίφθηκε μετά από 15 ολόκληρα χρόνια, από το φιλμ Sholay (1975), ενώ μέχρι και σήμερα κρατάει τη 2η θέση (με τις εισπράξεις προσαρμοσμένες στον πληθωρισμό).
Το Mughal E Azam μαζί με το Barsaat Ki Raat της ίδιας χρονιάς σηματοδοτούν και το απόγειο της καριέρας της. Τα επόμενα χρόνια ύστερα από την κατάρρευση της εμφανίστηκε σποραδικά και αποσπασματικά σε κάποιες ταινίες χωρίς εμπορική επιτυχία. Οι αποτυχίες αυτές ήταν αποτέλεσμα του γεγονότος ότι πολύ συχνά δεν μπορούσε να ολοκληρώσει τα γυρίσματα λόγω υγείας.
Εξωτερικοί σύνδεσμοι
Κατηγορία:Ινδοί ηθοποιοί
Ιωάννης Μαυρομάτης (16ος αιώνας)
Ο Ιωάννης Μαυρομάτης ήταν Έλληνας λόγιος του 16ου αιώνα.
Βιογραφικά στοιχεία
Γεννήθηκε στην Κέρκυρα και έζησε στην Βενετία και την Νεάπολη. Διετέλεσε βιβλιοθηκάριος της Βιβλιοθήκης της Νεαπόλεως, και συνέταξε κατάλογο των εντύπων και χειρογράφων της βιβλιοθήκης.
Πηγές
Κατηγορία:Έλληνες λόγιοι του 16ου αιώνα Κατηγορία:Έλληνες βιβλιογράφοι
Αβολαδονήσι Σικίνου
Το Αβολαδονήσι (άλλες ονομασίες Αβαλαδονήσι, Αβολαθονήσι, Αβαλαθονήσι, Αβωλάδα) είναι μια νησίδα των Κυκλάδων του Αιγαίου Πελάγους. Βρίσκεται πολύ κοντά στη δυτική ακτή της Σικίνου. Είναι ένας ακατοίκητος συμπαγής βράχος έκτασης περίπου 200 τ.μ.. Ανήκει στο Δήμο Σικίνου, της Περιφερειακής Ενότητα Θήρας της Περιφέρειας Νοτίου Αιγαίου.
Το Αβολαδονήσι, όπως και άλλες νησίδες του Αιγαίου, έχει χαρακτηρισθεί ως «τόπος ιδιαιτέρου φυσικού κάλλους» με υπουργική απόφαση «με στόχο την αποτελεσματική προστασία, διατήρηση και ανάδειξη του φυσικού περιβάλλοντός του». Επίσης έχει υπαχθεί στο πρόγραμμα Leader+ Κυκλάδων και στα Ολοκληρωμένα Προγράμματα Ανάπτυξης Αγροτικού Χώρου (Ο.Π.Α.Α.Χ.) του Περιφερειακού Επιχειρησιακού Προγράµµατος (Π.Ε.Π.) Νοτίου Αιγαίου.
Φάιτ Χάρλαν
Ο Φάιτ Χάρλαν (Veit Harlan, Βερολίνο, 22 Σεπτεμβρίου 1899 - Κάπρι, 13 Απριλίου 1964) ήταν Γερμανός ηθοποιός και σκηνοθέτης στην ναζιστική Γερμανία.
Βιογραφία
Ο Φάιτ Χάρλαν ήταν γιος του συγγραφέα Βάλτερ Χάρλαν. Η μητέρα του λεγόταν Αντέλε. Γεννήθηκε στο Βερολίνο. Ήταν το τέταρτο παιδί της οικογένειας. Αδέλφια του ήταν ο Βάλτερ, η Έστερ, ο Πέτερ, και τα μικρότερα αδέρφια του, ο Μόριτς, η Μπέρτα-Ελίζε και η Νέλε. Έμαθε την τέχνη του αργυροχόου. Αργότερα πήρε μαθήματα ηθοποιίας και πήρε μέρος σε θεατρικές παραστάσεις. Το 1916 δήλωσε εθελοντής και πολέμησε στο δυτικό μέτωπο.
Μετά τον Πρώτο Παγκόσμιο Πόλεμο εργάστηκε από το 1919 ως το 1922 στο θέατρο στο Βερολίνο. Το 1922 παντρεύτηκε την εβραϊκής καταγωγής τραγουδίστρια Ντόρα Γκέρσον, την οποία χώρισε μετά από δύο χρόνια. Το 1929 παντρεύτηκε την ηθοποιό Χίλντε Κέρμπερ, την οποία χώρισε εννέα χρόνια αργότερα. Το 1933 παντρεύτηκε την Κριστίνα Σέντερμπαουμ.
Σκηνοθέτησε αρκετά ναζιστικά και αντισημιτικά έργα. Μετά τον Δεύτερο Παγκόσμιο Πόλεμο καταδικάστηκε, το πόρισμα όμως αναιρέθηκε και ο Χάρλαν σταμάτησε να εργάζεται.
Agrilus
Ο Agrilus είναι γένος εντόμων της τάξης των κολεοπτέρων και της οικογένειας των Buprestidae. Το γένος Agrilus Curtis 1825 περιλαμβάνει στην Ευρώπη 72 είδη. Στην Ελλάδα συναντούμε 33 είδη.
Παγκοσμίως αναφέρονται πάνω από 2.500 είδη σε 36 υπογένη, παρόλο που εκπρόσωποι του γένους λείπουν στη Νεοτροπική ζώνη (Νότια Αμερική) και στην Ανατολική ζώνη (Ινδία, Ινδονησία, Ταϊλάνδη κλπ).
Βιολογία
Οι προνύμφες (Εικ. 3) ορύσσουν στοές στους ξενιστές, που πάντα είναι φυλλοβόλα φυτά. Μερικά είδη μπορούν να είναι επιζήμια, π.χ. στη Βόρεια Αμερική το εισαγόμενο Agrilus planipennis προκαλεί εκεί μεγάλες ζημιές στα δέντρα του γένους Fraxinus. Στην Εικ. 4 απεικονίζεται η μεταμόρφωση της πλαγγόνας σε ακμαίο.
Ζωογεωγραφικές παρατηρήσεις
Κατά την περίοδο των Παγετώνων η περιοχή διανομής των περισσότερων ειδών του Agrilus περιορίστηκε στην ανατολική Μεσόγειο (ποντομεσογειακά είδη: A. lineola, A. alexevei alexevei, A. macroderus, A. roscidus, A. marozzinii, A. viscivorus). Άλλα είδη είχαν ευρύτερη γεωγραφική επέκταση στη Μεσόγειο (ολομεσογειακά είδη: A. biguttatus, A. angustulus, A. derasofasciatus, A. hastulifer). Από τον Βορρά εισέβαλαν στον ελληνικό χώρο οι A. pratensis A. olivicolor (στοιχεία της σιβηρικής πανίδας) και οι A. buresi, A. integerrimus και A. croaticus (στοιχεία της κασπιανής πανίδας). Ενδημικό είδος στην Κρήτη είναι ο A. alexeevi relegatus. Δεν είναι γνωστά είδη που έχουν το κέντρο εξαπλώσεως στην Ανατολή, πράγμα που συμβαίνει συχνά με άλλα έντομα.
Παρουσία στα διάφορα οικοσυστήματα
Ανάλογα με τη βόρεια προέλευση πολλών ειδών του Agrilus συναντούμε μόνο λίγα είδη στη φρύγανα (A. hyperici), ενώ στα φυλλοβόλα δάση των βουνών ζουν 12 διάφορα είδη του γένους. Άλλα οχτώ είδη συναντούμε στα παρόχθια δάση. Αλλά στο πευκόδασος και των βουνών, και σε χαμηλές τοποθεσίες θα συναντήσουμε ελάχιστα είδη του γένους. Εξαιρετικό ρόλο παίζει ο A. viscivorus. Με ξενιστή τον ιξό (Viscum album), παράσιτο του ελάτου, τον συναντούμε μόνο στο ελατόδασος με Abies cephalonica. Τα άλλα είδη τα συναντούμε σε δέντρα άλλων οικοσυστημάτων.
Agrilus ater (Linnaeus 1767)
Το χρώμα του Agrilus ater (Εικ. 5) είναι πολύ σκούρο χαλκόχρουν (λατ. ater = μαύρο). Το έντομο έχει μήκος από 6,5 έως 11 χιλιοστόμετρα. Σε κάθε έλυτρο το τρίχωμα σχηματίζει τρεις άσπρες κηλίδες. Το πρώτο ζεύγος κηλίδων βρίσκεται κοντά στο πρόνωτο, το δεύτερο στο δεύτερο τρίτο των ελύτρων και το τρίτο ζεύγος κηλίδων κοντά στην οπίσθια άκρη. Ξενιστές του είδους είναι ιτιές και λεύκες. Στην Ελλάδα συναντούμε το ακμαίο κατά την περίοδο Ιουνίου και Ιουλίου στους ξενιστές, όπου μπορεί να προκαλεί ζημιές. Λείπει στα νησιά. Η περιοχή διανομής επεκτείνεται από τη Γαλλία μέχρι στην Ασία και από τη Σικελία μέχρι τη Φινλανδία, δεν καλύπτει όμως όλες τις διάμεσες χώρες.
Agrilus biguttatus (Fabricius 1776)
Τα χρώματα του A. biguttatus (Εικ. 6) είναι πιο ανοιχτά πάρα τα χρώματα του A. ater, πράσινο, μπλε ή χρυσοπράσινο. Το αρσενικό είναι μονόχρωμο, το θηλυκό μπορεί να είναι δίχρωμο. Σε κάθε έλυτρο οι τρίχες σχηματίζουν άσπρη κηλίδα μετά τη μέση κοντά στη ραφή. Άλλο ζεύγος κηλίδων μπορεί να υπάρχει κοντά στο πρόνωτο. Το μήκος κυμαίνει μεταξύ 8 και 13 χιλιοστομέτρων. Το ακμαίο το συναντούμε στα φυλλοβόλα δάση των βουνών, στους κορμούς ή στα φύλλα των ξενιστών (βελανιδιά και καστανιά) κατά την περίοδο από Μάιο μέχρι Ιούλιο. Ο A. biguttatus είναι ολομεσογειακό είδος, με περιοχή διανομής από τη βόρεια Αφρική μέχρι και την Ασία. Στην Ευρώπη φτάνει μέχρι τη Σκανδιναβία.
Agrilus viridis Linnaeus 1758
Όπως υποδεικνύει και το όνομα (λατ. viridis = πράσινο), το χρώμα του A. viridis (Εικ. 7) είναι πράσινο, το χρώμα ποικίλει όμως από χαλκόχρουν μέχρι χρυσό πράσινο. Δεν έχει κηλίδες. Υπάρχουν πολλές διάφορες μορφές, που μπορεί να είναι υποείδη ή και είδη, γι´αυτό αντί είδος χρησιμοποιείται και η έκφραση «ομάδα viridis» μέχρι να ξεκαθαριστούν τα ερωτήματα. Οι αναφορές από την Ελλάδα περιορίζονται στα νησιά του Αιγαίου, τη βόρεια Ελλάδα και την Πελοπόννησο. Εκεί το ακμαίο γίνεται ορατό κατά την περίοδο από τέλος Μαΐου έως τέλος Αυγούστου. Ως ξενιστές αναφέρονται ποικιλία φυλλοβόλων δέντρων ([Acer], [Alnus], [Betula], [Carpinus], [Castanea], [Corylus], [Fagus], [Salix], [Tilia]. Η περιοχή διανομής καλύπτει σχεδόν όλες τις ευρωπαϊκές χώρες και επεκτείνεται από τη βόρεια Αφρική μέχρι την Ασία.
Agrilus derasofasciatus Lacordaire, 1835
Το έντομο έχει το χρώμα πράσινης ελιάς. Έχει λεπτές τρίχες. Οι τρίχες λείπουν σε μια λωρίδα στο πίσω μισό των ελύτρων και για το λόγο αυτό τα έλυτρα εκέι φαίνονται πιο σκούρα. Αυτό εξηγεί το λατινικό όνομα derasofasciatus, γιατί στα λατινικά το derāsus, σημαίνει 'φαγωμένος, φθαρμένος' και fasciātus σημαίνει 'με ρίγες'. Το είδος εκτός στην Ελλάδα συναντάται σε όλη την κεντρική και νότια Ευρώπη και στην Αφρική. Το είδος αναπτύσσεται στο αμπέλι, και το ακμαίο απαντάται από το Μαίο μέχρι το Αυγούστο στα φύλλα αυτού του φυτού.
Agrilus pratensis Ratzeburg, 1837
Το είδος ανήκει στα δίχρωμα είδη του γένους. Το πρόνωτο είναι κόκκινο χαλκώδη, τα έλυτρα πράσινα ή μπλε. Το λατινικό όνομα pratensis δεν ταιριάζει καλά, γιατί το pratensis σημαίνει, πως συναντάται στο λιβάδι, αλλά τα ακμαία συναντούνται από Απρίλιο μέχρι Ιουλίου στα φύλλα της λεύκας. Το είδος απαπτυσσεται στη λεύκα. Απαντάται σχεδόν σε όλη την Ευρώπη, λείπει όμως στην Κρήτη.
Agrilus marozzinii Gobbi, 1974
Το είδος μοιάζει πάρα πολύ με άλλα πράσινα είδη του γένους. Γι'αυτό έχει αναγνωριστεί μόνο το 1974 ως ανεξάρτητο είδος. Ένα χαρακτηριστικό είναι, πως αναπτύσσεται στο σχίνο (Pistacia). Με το όνομα marozzinii ο Gobbi τιμά έναν φίλο σου, τον Franco Marozzini. . Μέχρι τώρα το είδος είναι γνωστό μόνο από τη Γαλλία, την Ιταλία, την Ελλάδα με την Κρήτη, την Τουρκία, την πρώην Γιουγκοσλαβία και τη Βόρεια Αφρική.
Αναφορές
Κατηγορία:Κολεόπτερα
Δημοκράτης ο Μαγνήσιος
Ο Δημοκράτης ο Μαγνήσιος (1ος αιώνας μ.Χ.) ήταν αρχαίος Έλληνας ολυμπιονίκης από τη Μαγνησία του Μαιάνδρου, ο οποίος στέφθηκε 3 φορές αήττητος ολυμπιονίκης στην πυγμαχία στους 201ους (25 μ.Χ.), 202ους (29 μ.Χ.) και 203ους (33 μ.Χ.) ολυμπιακούς αγώνες της αρχαιότητας. Αναφέρεται επίσης πως υπήρξε περιοδονίκης και νίκησε από δύο φορές στους αγώνες των Ίσθμιων, Νέμεων, και των Πύθιων, καθώς και 3 φορές στους αγώνες των Άκτιων, 2 φορές σε αυτούς των Ηραίων, καθώς και σε όλα τα βαρέα αθλήματα των Λύκειων.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Ισθμιονίκες Κατηγορία:Νεμεονίκες Κατηγορία:Πυθιονίκες Κατηγορία:Περιοδονίκες Κατηγορία:Αρχαίοι ολυμπιονίκες της πυγμαχίας‎ Κατηγορία:Αρχαίοι ολυμπιονίκες από την Μαγνησία του Μαιάνδρου Κατηγορία:Αρχαίοι ολυμπιονίκες (1ος αιώνας π.Χ.)
Άννα Τουμάρκιν
Κατόπιν μετακόμισε στην Ελβετία, διότι δεν μπορούσε να εισέλθει σε ρωσικό πανεπιστήμιο. Τρία χρόνια μετά την ένταξη της στο Πανεπιστήμιο της Βέρνης, έλαβε και το διδακτορικό της. Αργότερα συνέχισε τις σπουδές της και στο Βερολίνο. Το 1905, έγινε η πρώτη γυναίκα λέκτορας του Πανεπιστημίου της Βέρνης, ενώ τον επόμενο χρόνο έγινε επίτιμος καθηγητής, ξανά μια πρωτιά για το πανεπιστήμιο. Το 1912, συγκατοικούσε με τη Άιντα Χοφ, μια σπουδαία ιατρό. Περί το 1918, το Κισινάου, άνηκε πλέον στην Βασίλειο της Ρουμανίας, με την Άννα να ζητά ελβετική υπηκοότητα και να τη λαμβάνει το 1921. Η Χοφ, πρωτοπόρος κι αυτή για τις γυναίκες στην Ευρώπη, ήταν η μόνη που κατείχε δικό της αυτοκίνητο στη Βέρνη. Οι δυο τους θα κάνουνε αρκετά ταξίδια με αυτό ακόμα και στο εξωτερικό, όπως στην Ελλάδα. Η Χοφ που ήταν υπέρμαχος των γυναικείων δικαιωμάτων, έπεισε την Τουμάρκιν να γίνει κι αυτή ακτιβίστρια. Το 1928, συμμετείχε για πρώτη φορά Ελβετική Έκθεση Περί Γυναικείας Εργασίας. Την ίδια χρονιά κυκλοφόρησε το Ein Blick in das Geistesleben der Schweizer Frauen και το Das Stimmrecht der Frauen, εξετάζοντας τη θέση της γυναίκες στην Ελβετία.
Δόκτωρ Τζέκιλ, κάνε μας λιγάκι γκρρρ...
Η ταινία με τον τίτλο Δόκτωρ Τζέκιλ, κάνε μας λιγάκι γκρρρ... (ιταλικός τίτλος: Dottor Jekyll e gentile signora) είναι κωμωδία ιταλικής και βρετανικής συμπαραγωγής, έτους 1979 και διάρκειας 96 λεπτών, βασισμένη σε νουβέλα του Ρόμπερτ Λούις Στίβενσον.
Άννα Τουμάρκιν
Κατά την περίοδο που ακολούθησε συνάντησε πολλά προβλήματα με τις πολιτικές εξελίξεις, ειδικότερα η οικογένεια της που διέμενε πίσω στην πατρίδα. Το 1937, όταν οι δύο γυναίκες πήγαν ξανά πίσω, κόλλησαν εκεί. Την ίδια χρονιά, έλαβε το βραβείο Theodor Kocher. Τη δεκαετία 1930-40 άρχισε να εκδίδει αρκετά έργα τα οποία αφορούν το ρωσικό πολιτισμό και ιστορία και πώς αυτός είχε επηρεάσει την ελβετική κοινωνία. Το Ολοκαύτωμα, της στέρησε πολλούς φίλους και συγγενείς, ξεκινώντας να επηρεάζει και την υγεία της. Το 1943, αποσύρθηκε, αφού άρχισε να έχει δείγματα ελεφαντίασης. Η Χοφ προσπάθησε να τη βοηθήσει κατ'οίκον, αλλά εκείνη αρνήθηκε και χειροτέρεψε. Απεβίωσε το 1951, με τη Χοφ, να μην αντέχει τον χαμό της Άννα και να πεθαίνει κι αυτή έναν χρόνο αργότερα. Τον Φεβρουάριο του 2000, ο διπλανός δρόμος από εκεί που βρισκόταν το Πανεπιστήμιο Βέρνης, πήρε το όνομά της. Το 2014, κυκλοφόρησε το βιβλίο Pionnières de la Suisse moderne: Des femmes qui ont vécu la liberté, το οποίο τιμούσε της γυναίκες πρωτοπόρους, συμπεριλαμβάνοντας και τη Τουμάρκιν.
Δόκτωρ Τζέκιλ, κάνε μας λιγάκι γκρρρ...
Υπόθεση
Ο Δρ. Τζέκιλ, διευθυντής της πανίσχυρης πολυεθνικής εταιρίας PANTAC, που έχει πλημμυρίσει τον κόσμο με έναν μεγάλο αριθμό αμφιβόλου ποιότητας και επιβλαβών προϊόντων, προσλαμβάνει για γραμματέα του την πανέμορφη Μπάρμπαρα (Έντβιτζε Φένεκ). Ο γεμάτος κακία, αλλά μεγαλοφυής Δρ. Τζέκιλ, κι ενώ ήδη έχει πέσει θύμα της γοητείας της Μπάρμπαρα, πίνει τυχαία τον «ορό του καλού» και μετατρέπεται σε καλό και ήρεμο κ. Χάιντ...
Άννα Τουμάρκιν
Βιβλιογραφία
Κατηγορία:Ακαδημαϊκοί Κατηγορία:Ελβετοί φιλόσοφοι Κατηγορία:Ελβετοί ακτιβιστές Κατηγορία:Εβραίοι φιλόσοφοι Κατηγορία:Φιλόσοφοι (γυναίκες) Κατηγορία:Φεμινιστές
Δόκτωρ Τζέκιλ, κάνε μας λιγάκι γκρρρ...
Παραπομπές
Κατηγορία:Ταινίες του 1979 Κατηγορία:Ιταλικές κωμικές ταινίες Κατηγορία:Ιταλικές ταινίες Κατηγορία:Ταινίες βασισμένες σε βρετανικά μυθιστορήματα Κατηγορία:Ιταλόφωνες ταινίες
Ρενιέρος του Πράτο
Ο Ρενιέρος του Πράτο (ιταλικά : Ranieri di Prato), (Πράτο ; - Πάτρα 1316) ήταν Λατίνος Αρχιεπίσκοπος της Πάτρας και ευγενής του Πριγκιπάτου της Αχαΐας, βαρώνος της Εκκλησιαστικής βαρωνίας της Πάτρας την περίοδο 1308-1316 μ.Χ. καταγόμενος από το Πράτο της Τοσκάνης στην Ιταλία.
Ο Ρενιέρος διορίσθηκε αρχιεπίσκοπος Πάτρας και πολιτικός διοικητής από τον Πάπα. Αναφέρεται ότι παρόλο που ήταν κληρικός οδηγούσε ο ίδιος τα στρατεύματα της βαρωνίας του στη μάχη, πρώτος, ενώ οι περισσότεροι βαρώνοι-Αρχιεπίσκοποι της Πάτρας επειδή ακριβώς ήταν ιερωμένοι παρακολουθούσαν την μάχη και τον στρατό τον οδηγούσε επίτροπος τους. Το 1315-1316 κατά τον πόλεμο διαδοχής ανάμεσα στον Λουδοβίκο της Βουργουνδίας και του Φερδινάνδου της Μαγιόρκας ο Ρενιέρος ήταν με το πλευρό του Λουδοβίκου. Αντιμετώπισε επιτυχημένα τον στρατό του Φερδινάνδου σε μάχη το καλοκαίρι του 1315 όταν προσπάθησε να εισβάλει και να καταλάβει τη Βαρωνία. Έπειτα πολιόρκησε επανειλημμένα την Χαλανδρίτσα που την είχε καταλάβει ο Φερδινάνδος και ξεκίνησε πόλεμο μαζί του, αναφέρονται ένοπλες συγκρούσεις στους δύο στρατούς ανάμεσα σε Πάτρα και Χαλανδρίτσα. Το 1315 φιλοξένησε στην Πάτρα τον Λουδοβίκο και την σύζυγο του Ματθίλδη του Αινώ και με την βοήθεια του Ρενιέρου εξασφάλισε στρατιωτική βοήθεια από το Δεσποτάτο του Μυστρά.
Πηγές
Κατηγορία:Λατίνοι Αρχιεπίσκοποι Πάτρας Κατηγορία:Αρχεπισκοπική Λατινική Βαρωνία της Πάτρας Κατηγορία:Βαρώνοι του Πριγκιπάτου της Αχαΐας
Ελισάβετ της Ρωσίας
Η Ελισάβετ Πετρόβνα (ρωσικά: Елизаве́та I Петро́вна, 29 Δεκεμβρίου 1709 - 5 Ιανουαρίου 1762) ήταν Αυτοκράτειρα της Ρωσίας από το 1741 έως το θάνατό της. Ήταν μέλος της Δυναστείας των Ρομανόφ, μικρότερη κόρη του Πέτρου Α΄ και της Αικατερίνης Α΄ που γεννήθηκε δύο χρόνια πριν από το γάμο τους.
Παιδική ηλικία και μόρφωση
Η Ελισάβετ γεννήθηκε στις 29 Δεκεμβρίου 1709 στο Παλάτι του Κολομένσκ στην Αγία Πετρούπολη. Μόλις οκτώ ετών η Πριγκίπισσα Ελισάβετ ήδη προσέλκυε την προσοχή με την ομορφιά της. Η μόρφωση της Πριγκίπισσας Ελισάβετ δεν θα μπορούσε να χαρακτηριστεί ως επιτυχημένη δεδομένου ότι η μητέρα της ήταν τελείως αγράμματη. Η Ελισάβετ ήταν δυναμική, διορατική, αστεία και έξυπνη προσωπικότητα. Εκτός από ρωσικά μιλούσε άψογα και τη γαλλική γλώσσα. Δεν έτυχε ποτέ σωστής εκπαίδευσης όμως και η ίδια δεν επιθυμούσε να αναπληρώσει τα κενά της εκπαίδευση της, διότι δεν διάβαζε σχεδόν ποτέ και τον ελεύθερο χρόνο αφιέρωνε στο κυνήγι, την κωπηλασία και την ιππασία, ενώ μισούσε κάθε σοβαρή εργασία.
Διαδοχή στο θρόνο
Η διαθήκη της Αικατερίνης Α΄ το 1727 προέβλεπε το δικαίωμα στην Ελισάβετ και τους απογόνους της στο θρόνο μετά από τον Πέτρο Β΄ και την Άννα Πετρόβνα. Μετά το θάνατο του Πέτρου Β΄ τον Ιανουάριο του 1730 η τελευταία βούληση της Αικατερίνης Α΄ είχε ξεχαστεί και στο θρόνο ανέβηκε η Άννα Ιβάνοβνα, εξαδέλφη της Ελισάβετ. Οι δυσαρεστημένοι από την Άννα Ιβάνοβνα και τον εραστή της Ερνστ φον Μπίρον ήλπιζαν πως η κόρη του Πέτρου Α΄ θα τους ανατρέψει από το θρόνο. Ωστόσο πολλοί θεωρούσαν ότι η Ελισάβετ δεν είναι αρκετά ικανή για να στήσει συνωμοσία εναντίον τους. Εκμεταλλευόμενη την πτώση του κύρους και της επιρροής της εξουσίας της Άννας Ιβάνοβνας, τη νύχτα της 25ης Νοεμβρίου 1741 η 32χρονη Ελισάβετ ξεσήκωσε το σύνταγμα Πρεομπραζένσκι τη στρατιωτική μονάδα της αυτοκρατορίας. Ακολούθησαν και άλλα τάγματα που κατευθύνθηκαν προς τα Χειμερινά Ανάκτορά όπου με τους 308 πιστούς φρουρούς ανακήρυξε τον εαυτό της ως Αυτοκράτειρα διατάζοντας να φυλακιστεί ο διάδοχος της Άννας Ιβάνοβνας, μικρανιψιός της Ιβάν ΣΤ΄, και να συλληφθεί όλη η οικογένεια και οι συγγενείς της Άννας Ιβάνοβνας.
Εσωτερική πολιτική
Η Αυτοκράτειρα Ελισάβετ είχε επανειλημμένα διακηρύξει πως θα συνέχιζε την πολιτική του Πέτρου Α΄. Το 1744 με διάταγμα της απαγόρευσε γρήγορη οδήγηση στην πόλη επιβάλλοντας στους παραβάτες κυρώσεις. Κατά τα έτη 1744-1747 πραγματοποιήθηκε η απογραφή του πληθυσμού. Το 1754 η Γερουσία ενέκρινε το ψήφισμα για κατάργηση των δασμών και ασήμαντων τελών. Κατά τη διάρκεια της βασιλείας της για πρώτη φορά στην ιστορία της Ρωσίας μετά από εκατοντάδες χρόνια δεν επιβαλλόταν η θανατική ποινή. Ωστόσο ενισχύθηκε η πρακτική της σωματικής τιμωρίας των δουλοπάροικων και στρατιωτών. Επισήμως οι ιδιοκτήτες δεν είχαν δικαίωμα να εκτελούν τους αγρότες όμως τους ανάγκαζαν να δουλεύουν μέχρι θανάτου. Σε γενικές γραμμές η εσωτερική πολιτική της Ελισάβετ είχε προσανατολισμό προς τη σταθερότητα και την ανάπτυξη του κύρους και της δύναμης της κυβέρνησης.
Ρώσο-σουηδικός πόλεμος του 1741—1743
Το 1740 ο Φρειδερίκος Β΄ της Πρωσίας αποφάσισε να επωφεληθεί από το θάνατο του Αυστριακού αυτοκράτορα Καρόλου ΣΤ΄ για να κατακτήσει τη Σιλεσία. Έτσι ξεκίνησε ο Πόλεμος της Αυστριακής Διαδοχής. Εχθρικές στην Αυστρία η Πρωσία και η Γαλλία προσπάθησαν να πείσουν τη Ρωσία να μην λάβει μέρος στη διαμάχη. Η γαλλική διπλωματία δημιούργησε ένταση ανάμεσα στη Σουηδία και τη Ρωσία προκειμένου να αποσπάσει την προσοχή της τελευταίας από τις ευρωπαϊκές εξελίξεις. Έτσι η Σουηδία κήρυξε τον πόλεμο στη Ρωσία. Όμως τα ρωσικά στρατεύματα υπό τις διαταγές του Στρατηγού Λάσσι νίκησαν τους Σουηδούς στη Φινλανδία και κατέκτησαν τα εδάφη της.
Επταετής Πόλεμος
Νέος διοικητής διορίστηκε ο Βίλεμ φον Φέρμορ. Στις αρχές του 1758 τα ρωσικά στρατεύματα κατέλαβαν το Καίνιξμπεργκ και στη συνέχεια το σύνολο της Ανατολικής Πρωσίας της οποίας ο πληθυσμός ορκίστηκε στην Αυτοκράτειρα. Τον Αύγουστο του 1758 στο χωριό Τσίρντορφ έγινε αιματηρή μάχη η οποία δεν έφερε τη νίκη σε κανένα από τα δύο μέρη. Έτσι ο Φέρμορ αναγκάστηκε να παραδώσει την διοίκηση του στρατού. Ο ρωσικός στρατός υπό την ηγεσία του Σαλτυκόφ την 1η Αυγούστου 1759 κοντά στο Καίνιξμπεργκ έδωσε αποφασιστική μάχη εναντίον 48.000 Πρώσων στρατιωτών. Ο στρατός του Φρειδερίκου Β΄ καταστράφηκε ολοσχερώς και την 28 Σεπτεμβρίου 1760 καταλήφθηκε το Βερολίνο.